लेकिन चयनकर्ताओं ने पहले दो वनडे के लिए घोषित टीम की कप्तानी विराट को ही सौंपी है जिनके पास इस सीरीज में 10 हजारी बनने का शानदार मौका है। विराट को 10 हजारी बनने के लिए मात्र 221 रन की जरूरत है। वनडे टीम में युवा विकेटकीपर बल्लेबाज रिषभ पंत शामिल हैं लेकिन महेंद्र सिंह धोनी की मौजूदगी में उन्हें विशुद्ध बल्लेबाज की तरह खेलना पड़ सकता है। इस सीरीज के पहले दो मैचों के लिए दो शीर्ष तेज गेंदबाजों जसप्रीत बुमराह और भुवनेश्वर कुमार को विश्राम दिया गया है जबकि तेज गेंदबाज शार्दुल ठाकुर के चोटिल होने के कारण टीम में उमेश यादव को शामिल किया गया है जिन्होंने हैदराबाद में दूसरे टेस्ट में कुल 10 विकेट लिए थे और मैन आॅफ द मैच बने थे।